Νέος πρόεδρος ΟΑΣΘ: ''Θα πάρουμε κάθε μέτρο για να βγουν περισσότερα λεωφορεία στο δρόμο''

Σε συνέντευξη του στο Ράδιο Θεσσαλονίκη, τόνισε πως, ''για τρίτη ημέρα συνεχίζεται πυρετωδώς η διαδικασία επισκευής των οχημάτων. Τα συνεργεία στο Φοίνικα και στη Σταυρούπολη δουλεύουν συνεχώς σε τρεις βάρδιες.Θα πάρουμε κάθε μέτρο που απαιτείται για να βγουν όλο και περισσότερα λεωφορεία στο δρόμο''. Όπως ανέφερε στο Ράδιο Θεσσαλονίκη, τα πρώτα θετικά αποτελέσματα το επιβατικό κοινό θα το καταλάβει περί τα τέλη της επόμενης εβδομάδας. Αναφορικά με τον διαγωνισμό που προετοιμάζει το υπουργείο Υποδομών, Μεταφορών για την προμήθεια νέων λεωφορείων, ο κ.Σκόρδας, τόνισε πως, η διάρκεια όλων των διεθνών διαγωνισμών είναι από έξι μήνες έως έναν χρόνο. ''Η Θεσσαλονίκη δεν έχει χρόνο. Δεν ξέρω τι σχεδιάζει το υπουργείο Υποδομών και μεταφορών. Το σίγουρο είναι ότι ασχολείται συνεχώς'', σημείωσε ο κ. Σκόρδας. Τέλος, σε ότι αφορά παροχές κοινής ωφελείας – άνεργοι, φοιτητές, μαθητές- ο κ. Σκόδρας τόνισε πως απόφαση της κυβέρνησης είναι να στηρίξει τις ευάλωτες κοινωνικές ομάδες και ο οργανισμός πρέπει να αποζημιώνεται.